Inxenieru de vuelu - Uiquipedia

# Inxenieru de vuelu

### De Uiquipedia

L'inxenieru de vuelu tamién denomáu Segundu Oficial nos medios aeronáuticos. Dende los primeros aviones grandes con más de dos motores, lo mesmo n'aviones d'hélice como nos reautores, foi ñecesaria la función del inxenieru de vuelu como un tercer tripulante áereu, amás del pilotu y el copilotu pa la operación de vuelu d'una aeronave.

L'inxenieru de vuelu ye'l responsable de la operación de los sistemes, motores, cálculos de rendimientu, control de consumu de combustible, operatividá d'equipos de radioaides pal vuelu, chequéu del avión enantes del vuelu, la Aeronavegabilidá del aeroplanu y de tener conocencia de tolo que se refier al caltenimientu que se-y fixere o se-y deba facer al avión. L'inxenieru de vuelu aida a los pilotos en tolo que se refier al furrulamientu del avión, lo mesmo en vuelu qu'en tierra, amás de ser l'elementu que, durante les emercencies y xunta con ún de los pilotos, executará los procedimientos p'anular el problema. Por mor de la complexidá de l'Aeronáutica, féxose ñecesaria la presencia en cabina d'esti tipu de tripulante. Los aviones con motores a reaición de segunda xeneración, lleven a bordu al inxenieru de vuelu. Nos aviones de cabera xeneración (Airbus, Boeing) yá nun lleven a esti tripulante, porque la teunoloxía de vanguarida n'aviación sustituyólu col adelantu de lescomputadores y otros ellementos elleutrónicos.

Retrieved from "http://ast.wikipedia.org../../../i/n/x/Inxenieru_de_vuelu.html"

Categoríes: Aeronáutica | Ocupaciones

##### Views

- Artículu
- Discusión
- Revisión actual

##### Buscar

##### Otres llingües

- Español